ADA Universiteti

"ADA" Universiteti — Azərbaycan Respublikasının Bakı şəhərində yerləşən ali təhsil müəssisəsi.

 Tarix 
İnformasiya Texnologiyaları Universiteti Azərbaycan Respublikasında informasiya cəmiyyəti quruculuğu istiqaməti üzrə yüksək hazırlığa malik kadr potensialının formalaşdırılmasını təmin edən ali təhsil müəssisəsi idi. Azərbaycan Respublikasının Prezidentinin Sərəncamı ilə 1 fevral 2013-cü ildə yaradılmışdır. İnformasiya Texnologiyaları Universitetinin və Azərbaycan Respublikası Xarici İşlər Nazirliyinin Diplomatik Akademiyasının əsasında, 13 yanvar 2014-cü ildə "ADA" Universiteti yaradılması ilə fəaliyyəti başa çatmışdır.

Universitetin tarixi 2006-cı ildən başlayır. Belə ki, 2006-cı ilin martında Azərbaycan Xarici İşlər Nazirliyinin nəzdində Azərbaycan Diplomatik Akademiyası adı altında ali təhsil müəssisəsi yaradılmışdır. Azərbaycan Respublikası Prezidentinin 13 yanvar 2014-cü il tarixli Sərəncamı ilə Azərbaycan Respublikası Xarici İşlər Nazirliyinin Diplomatik Akademiyasının və Azərbaycan Respublikasında İnformasiya Texnologiyaları Universitetinin əsasında "ADA" Universiteti yaradılmışdır"ADA" Universitetinin yaradılması haqqında Azərbaycan Respublikası Prezidentinin Sərəncamı  president.az .

Əsas məqsədi diplomatiya, ictimai münasibətlər, biznes, informasiya texnologiyaları və sistem mühəndisliyi üzrə qlobal liderlər hazırlamaqdır. Akademiyanın əsasını qoyan rektor, Azərbaycan Xarici İşlər Nazirinin müavini və Azərbaycanın ABŞ-dəki sabiq səfiri Hafiz Paşayevdir.

2012-ci ildə Bakı şəhərində "Dədə Qorqud" parkı yaxınlığında yerləşən yeni "Green and Smart" kampusuna köçmüşdür. 2009-cu ildən magistr pilləsi, 2011-ci ildən bakalavr pilləsində ali təhsil verir.

 Tərkibi 
Hazırda, universitetin nəzdində 4 institut fəaliyyət göstərir:
 İctimai və Beynəlxalq Münasibətlər İnstitutu
 Biznes İnstitutu
 İnformasiya Texnologiyaları və Mühəndislik İnstitutu
 Təhsilin İdarə Edilməsi İnstitutu

Bundan əlavə, 2022/2023-cü tədris ilindən etibarən "ADA" Universitetinin Qazax Mərkəzi fəaliyyətə başlamışdır.

 Fakültələr 

 Dövlət və İctimai Münasibətlər 
Dövlət və İctimai Münasibətlər — ADA universiteti tərkibindəki fakültə. Fakültəyə ilk dəfə 2013-cü ildə tələbə qəbuluna başlanmışdır. Dövlət İmtahan Mərkəzinin III qrup üzrə keçirdiyi imtahanda iştirak etməklə və ya SAT imtahanı vasitəsilə abituriyentlər bu fakültədə təhsil almaq hüququ qazana bilirlər.

Abituriyentlərin ingilis dili üzrə bilik səviyyələrindən asılı olaraq təhsil müddəti 4–5 il arasında dəyişə bilir. Fakültə tələbələrə analitik və liderlik bacarıqlarını inkişaf etdirməyə şərait yaradır. Təhsil müddəti ərzində tələbələr Mikro/Makroiqtisadiyyat, Tarix, Sosiologiya, Media & Dövlət və İctimai Münasibətlər, Hüquq və başqa dərslərdə iştirak edirlər. Bunlarla yanaşı, 3-cü ildən etibarən, tələbələrə digər fakültələrin 1 və ya 2 dərslərində iştirak etməyə də icazə verilir. Təhsil müddəti ərzində tələbələr "ADA" Universiteti tərəfindən təşkil olunmuş mübadilə proqramları vasitəsilə bir semestr ərzində xaricdə təhsil alma şansı qazana bilirlər. Bundan əlavə, Dövlət və İctimai Münasibətlər fakültəsi üzrə magistratura proqramı da ADA da mövcuddur və bu proqramın adı isə "İctimai Siyasətdir". İxtisaslar bunlardır:

I ixtisas qrupu
 Kompüter elmləri
 İnformasiya texnologiyaları
 Kompüter mühəndisliyi
 Riyaziyyat
 Elektrik və Elektronika mühəndisliyi

II ixtisas qrupu
 İqtisadiyyat
 Biznesin idarə olunması
 Maliyyə



III ixtisas qrupu
 Hüquqşünaslıq
 Beynəlxalq münasibətlər
 Dövlət və ictimai münasibətlər
 Filologiya

 ADA Qazax Mərkəzi 
ADA Qazax Mərkəzi — "ADA" Universitetinin Qazax şəhərində yerləşən mərkəzi. Mərkəz hazırda Qazax Müəllimlər Seminariyasının tarixi binasında fəaliyyət göstərir. Binanın 2021-ci ildən etibarən bərpa və yenidənqurması həyata keçirilmişdir. Bərpa işlərinə "ADA" Universiteti Fondu və onun tərəfdaşları Heydər Əliyev Fondu, "NEQSOL Holding, Azərbaycan Respublikası Sahibkarlar (İşəgötürənlər) Təşkilatları Milli Konfederasiyası, PMD Qrup və Amerika-Azərbaycan Cəmiyyəti cəlb olunub.

Mərkəzdə Azərbaycan dilində magistratura pilləsi üzrə üç proqram tədris olunur:

 Təhsil üzrə Menecment: Təhsil üzrə menecment ixtisası təhsilin müxtəlif pillələri və sahələri üzrə idarəçilər yetişdirir. Tədris bir semester ərzində 3 həftə Qazaxda bir həftə Bakıda olmaqla əyani formada, qalan vaxtlar isə onlayn aparılır. Proqramda tədris real beynəlxalq nümunələrə əsaslanaraq təhsilin idarə edilməsi üçün zəruri olan hüquqi, iqtisadi, maliyyə və idarəçilik üzrə mövzuları əhatə edir. Proqramın əsas üstünlüklərindən biri də ixtisas təhsili ilə yanaşı, akademik məqsədlər üçün ingilis dilinin tədrisidir.
 Təlim və tədrisin təşkili və metodikası: Təlim və tədrisin təşkili və metodikası ixtisası sinifdə öyrənmə prosesini təkmilləşdirmək üçün müəllimlərə lazım olan bilik və bacarıqları öyrədir. Məzunlar müasir tədris texnologiyaları tətbiq edən, sinfi düzgün idarə etməyi bacaran, sinif otağında tələbələrlə birgə öyrənməyi hədəfə alan müəllimlər kimi yetişirlər. Tədris proqramına akademik məqsədlər üçün ingilis dilinin öyrədilməsi də daxildir. Tədris bir semester ərzində 3 həftə Qazaxda bir həftə Bakıda olmaqla əyani formada, qalan vaxtlar isə onlayn aparılır. Təhsil müddətində uğurlu nəticə göstərən tələbələrə "ADA" Universitetinin Vaşinqton Mərkəzində təhsil alma imkanı yaradılır.
 Dövlət idarəetməsi: Proqramın əyani dərsləri "ADA" Universitetinin Qazax Mərkəzində keçiriləcək. Tədrisin ilk ilində tələbələrə "Dövlət qulluqçuları üçün ingilis dili" dərsləri onlayn şəkildə aparılacaq. Bu tətbiqi proqramın əsasını dövlət qulluğunda uğurlu fəaliyyət üçün lazım olan biliklərlə yanaşı, tədqiqat, data əsaslı qərarvermə, maliyyə savadlılığı və kommunikasiya kimi praktiki bacarıqlar təşkil edir.

Mərkəzdə, həmçinin, "Bir Müəllimin Manifesti" adlı ixtisasartırma proqramı mövcuddur.

 Fəxri doktorları 
 Anatoli TorkunovMDBMİ-nin rektoru Anatoli Torkunov Azərbaycan Diplomatik Akademiyasının Fəxri doktoru adına layiq görülmüşdür . azertag.az, 11.04.2013
 Abdullah GülTürkiyənin 11-ci Prezidenti Abdullah Gülə "ADA" Universitetinin fəxri doktoru diplomu təqdim edilib . azertag.az, 30.04.2015

 İstinadlar 

 Xarici keçidlər 
 ADA Univerisitetinin rəsmi veb-saytı

Kateqoriya:ADA Universiteti
Kateqoriya:Azərbaycan universitetləri
Kateqoriya:6 martda yarananlar
Kateqoriya:2006-cı ildə yarananlar
Kateqoriya:Nərimanov rayonundakı tikililər